Diari Oficial de la Generalitat Valenciana


Sumari del DOGV 7384, del 20-10-2014 (2014/9380)

Informació pública dels acords adoptats pel Ple de l'Ajuntament el 25 de setembre de 2014 sobre el pla parcial Sant Ferran.
---------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/9380


Data del document
:   08-10-2014

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública dels acords adoptats pel Ple de l'Ajuntament el 25 de setembre de 2014 sobre el pla parcial Sant Ferran. [2014/9380]  
L'Ajuntament en ple, en la sessió ordinària realitzada el dia 25 de setembre de 2014, va adoptar els acords següents:  
  
Primer  
Declarar l'incompliment de les obligacions urbanístiques per part de la Junta de Compensació del Pla Parcial Sant Ferran i que es derivaven de l'article 176 del Reial Decret 3288/1978, de 25 d'agost, i estatuts i bases d'actuació definitivament aprovats per l'Ajuntament, al no haver finalitzat, dins dels terminis legalment previstos, les obres d'urbanització previstes en el corresponent projecte d'urbanització.  
  
  
Segon  
Sol·licitar, si és el cas, la cancel·lació de la inscripció de la Junta de Compensació del Pla Parcial Sant Ferran en el Registre d'Entitats Urbanístiques Col·laboradores o en el registre autonòmic que el substituïsca a partir de l'entrada en vigor la Llei 5/2014, de 25 de juliol. La cancel·lació de la inscripció determinarà la definitiva extinció de la Junta de Compensació i l'Ajuntament d'Oliva assumirà directament la condició d'agent urbanitzador només a l'efecte de la finalització de les obres d'urbanització.  
  
Tercer  
Cas de no haver-se produït la inscripció de la Junta de Compensació en el registre oficial corresponent, l'Ajuntament, basant-se en la declaració d'incompliment dels deures urbanístics de la Junta de Compensació, se subrogarà en la posició jurídica de la Junta de Compensació, als exclusius efectes de la finalització de les obres d'urbanització iniciades i inconcluses, sense que esta subrogació comprenga altres obligacions i relacions jurídiques assumides per la Junta de Compensació diferents de la mera terminació de les referides obres d'urbanització.  
  
  
Quart  
L'acord que adopte l'Ajuntament en ple, basant-se en els anteriors punts de la present proposta, se sotmetrà a informació publica per mitjà d'anunci en el Diari Oficial de la Comunitat Valenciana, pel període d'un mes, així com en els taulers d'edictes de la casa consistorial i un anunci en un periòdic de difusió provincial. Es notificarà als propietaris de l'àmbit del pla parcial Sant Ferran a través de les associacions veïnals legalment constituïdes, comunitats de propietaris i, en la resta de casos, notificació individualitzada.  
Cas de no produir-se al·legacions dins de l'expressat termini, els anteriors acords s'entendran definitius sense necessitat d'adopció d'un acord posterior en este sentit, i facultaran l'Ajuntament per a la sol·licitud de la cancel·lació de la inscripció de la Junta o, si és el cas, la subrogació de l'Ajuntament en la forma indicada.  
El període d'informació pública serà d'un mes, comptador des de l'endemà de publicació del present anunci en el Diari Oficial de la Comunitat Valenciana o des de la recepció de la notificació a què es referix este mateix edicte.  
  
Oliva, 8 d'octubre de 2014.- L'alcalde: Salvador Fuster Mestre.